Diari Oficial de la Generalitat Valenciana


Sumari del DOGV 4405, del 24-12-2002 (2002/13939)

ACORD de 25 d'abril de 2002, de la Comissió Territorial d'Urbanisme d'Alacant, relatiu a la modificació del Pla General en polígon 11-A de Guardamar del Segura.
----------------------------------------------------------------------------------------------------------------------------------------------------------------

### Dades del document

Número de DOGV
:   4405

Data del DOGV
:   24-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13321


Data del document
:   25-04-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Guardamar del Segura
    * pla d'urbanisme

ACORD de 25 d'abril de 2002, de la Comissió Territorial d'Urbanisme d'Alacant, relatiu a la modificació del Pla General en polígon 11-A de Guardamar del Segura. [2002/13935]
  
Vist l'expedient de referència i sobre la base dels següents antecedents i consideracions
  
Antecedents de fet.
  
Primer
  
L'assumpte de referència es va sotmetre a informació pública durant un mes mitjançant acord plenari de l'Ajuntament, de 29 de desembre de 2000, i es va publicar l'anunci en el Diari Oficial de la Generalitat Valenciana, d'11 de febrer de 2001, i en el diari La Verdad, el dia 20 de gener de 2001.
  
Després del pertinent període d'exposició pública en el qual no es van presentar al·legacions, el projecte el va aprovar provisionalment el mateix òrgan, amb data 16 de març de 2001.
  
L'Ajuntament tramet nova documentació tècnica, el 22 d'abril de 2002, juntament amb un escrit de l'alcaldia en què s'indica la inclusió en l'orde del dia de la Comissió Informativa d'Urbanisme, convocada per a eixe 22 d'abril, com a punt 2n ?informar aprovació de deficiències de l'expedient de modificació puntual del PGOU de la UA 1-11-A - i el compromís de l'alcalde d'incloure l'assumpte en el ple municipal ordinari que es realitzarà el 26 d'abril de 2002 per a la seua aprovació.
  
Segon
  
La documentació està integrada per memòria informativa i plànols d'informació i ordenació.
  
Tercer
  
L'objecte de l'expedient és el canvi d'ubicació dins del polígon 11-A, unitat d'execució núm. 1, de la zona dotacional i la zona residencial, actualment classificat com a sòl urbà, mantenint les superfícies inicials de 2000 m² i 3.155 m² respectivament, de forma que se resitua la superfície d'edificació residencial al costat de l'existent amb la finalitat d'unificar l'àrea residencial, i traslladar la reserva dotacional al límit amb el terme municipal de Torrevieja.
  
Consideracions tecnicojurídiques
  
Primera
  
La tramitació es considera correcta amb caràcter general, d'acord amb el que establix l'article 38 de la Llei Reguladora de l'Activitat Urbanística (en avant LRAU), i s'ha justificat el compliment de l'article 145 del Reglament de Planejament de la Comunitat Valenciana (RPCV), ja que està firmat el document tècnic per l'arquitecta municipal i aparéixer com a promotor l'Ajuntament.
  
No obstant això, falta l'aprovació plenària de la nova documentació tramesa que d'acord amb el que indica l'expedient administratiu tramés per l'Ajuntament es produirà el pròxim 26 d'abril de 2002.
  
Segona
  
La documentació està completa, d'acord amb l'article 27 de la LRAU i concordants del seu RPCV, una vegada aportada nova documentació, el 22 de març de 2002; no obstant això, la documentació ha de ser diligenciada amb la data d'aprovació plenària una vegada es produïsca esta.
  
Tercera
  
Les determinacions contingudes en el present expedient es consideren correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU, atés que es justifica la proposta plantejada i s'han esmenat les observacions assenyalades a l'Ajuntament el 22 de maig de 2001 i al març de 2002.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals dels plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda
  
Aprovar definitivament l'expedient de referència, però supeditar-ne la publicació i en conseqüència l'eficàcia, fins que s'esmenen les observacions indicades en les consideracions tecnicojurídiques primera i segona.
  
Amb data 7 de novembre de 2002, el president de la Comissió Territorial d'Urbanisme, va resoldre:
  
?Vist l'acord adoptat per la Comissió Territorial d'Urbanisme, en la sessió de 25 d'abril de 2002, pel qual es va aprovar definitivament l'expedient de referència, però es va supeditar la seua publicació al compliment de certes condicions, així com l'informe tècnic favorable a la documentació presentada per l'Ajuntament, amb data 22 de juliol de 2002, que complix tots els punts del referit acord de la Comissió, resolc
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, d'acord amb el que disposen l'article 59, apartats 2 i 4 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva excusa la seua notificació individualitzada?.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 25 d'abril de 2002.- El secretari de la Comissió Territorial d'Urbanisme, PA, el cap de la Secció de Planejament: Juan Frases Juan.